मीटर बदलने, स्टेटस मौके पर नहीं बताने पर हंगामा
खरखौदाशहर में इन दिनों बिजली के मीटरों को घर से बाहर निकले बिजली के मीटरों को बिजली निगम के खंभों पर लगाने की प्रक्रिया चली हुई है, लेकिन मटिंडू मार्ग पर बिजली निगम के ठेकेदारों की लापरवाही के खिलाफ उपभोक्ताओं ने विरोध शुरू कर दिया। क्योंकि बिजली के मीटर खंभों पर कम ऊंचाई पर लगाए जा रहे थे, जिससे हादसे की आशंका बन रही थी। उपभोक्ताओं ने पहले तो ठेकेदार के कारिंदों से मांग करते हुए कहा कि बिजली के मीटरों को खंभे पर थोड़ा ऊंचाई पर लगाया जाए। जिन उपभोक्ताओं के बिजली के मीटर बॉक्स की सील तोड़कर बाहर निकाले जा रहे हैं, लेकिन मौके पर उनका स्टेटस नहीं बताया जा रहा और वे बदले जा रहे हैं।
मटिंडू मार्ग वासियों ने इस कार्रवाई का विरोध कर दिया। रणधीर, होशियार सिंह, बलवान, महेश, राजेश, रामसिंह, वीरेंद्र, सुमित आदि का कहना है कि निगम बिजली के मीटरों को खंभों पर काफी नीचे लगा रहा है। जिससे उनके क्षतिग्रस्त होने के साथ ही किसी के उनकी चपेट में आने की आशंका भी बनी रहेगी। खरखौदा में सोमवार को बिजली निगम की टीम कुछ माह पहले घरों से बाहर निकालकर दीवारों पर लगाए गए बिजली मीटरों को खंभों पर लगाने के लिए पहुंची थी। इस दौरान जिन उपभोक्ताओं के मीटर घरों में ही लगे हुए थे उन्हें बदलने के दौरान कर्मचारी उनकी सील तोड़ रहे हैं। ऐसे में उपभोक्ताओं की मांग है कि उन्हें कर्मचारी बिजली मीटर की सील तोडऩे की रसीद दे, जिसे कर्मचारी देने से इंकार कर रहे हैं। ऐसे में बिजली उपभोक्ता इस कार्रवाई का विरोध कर रहे हैं। हंगामे की सूचना के बाद मौके पर पहुंची लोगों को शांत कराया।
खरखौदा .मीटर बदलने के दौरान हुए हंगामे के बाद मौके पर पहुंची पुलिस।
hin_Deva hin_Deva hin_Deva hin_Deva